**Oμήρου Οδύσσεια Ραψωδία α΄**  Προοίμιο Β΄ (στίχοι 14 -25)

* Από ποιο σημείο της υπόθσης ξεκινά την αφήγηση ο ποιητής;

Πού βρίσκουμε τον Οδυσσέα όταν αρχίζει η ιστορία της Οδύσσειας;

H μούσα δε διηγείται τις περιπέτειες του Οδυσσέα με τη χρονολογική τους σειρά (ξεκινώντας δηλαδή από τότε που ο ήρωας άφησε το κάστρο της Τροίας →Κίκονες →Λωτοφάγοι →Κύκλωπες ...) αλλά από τη στιγμή που οι άλλοι ήρωες είχαν επιστρέψει στις πατρίδες τους στ.14,15 <<τότε λοιπόν οι άλλοι... μάχη>> **και μόνο ο Οδυσσέας ήταν αποκλεισμένος στο νησί της Καλυψώς <<τον έκρυβε κοντά της ... δικό της>>17-18.**

 **Ξεκινά** δηλαδή ο Όμηρος την αφήγησή της ιστορίας **από τη μέση της υπόθεσης,** επιλέγεται ως αρχή **το κρισιμότερο σημείο** της ιστορίας. Και οι περιπέτειες του ήρωα πριν το νησί της Καλυψώς ; Στην εξέλιξη της ιστορίας δημιουργούνται οι συνθήκες ώστε να αναφερθούν οι προηγούμενες περιπέτειες του Οδυσσέα.**Η αφηγηματική αυτή τεχνική λέγεται Ιn medias res = στη μέση της υπόθεσης ,στη μέση των πραγμάτων.**

Με τον τρόπο αυτό κεντρίζει το ενδιαφέρον των ακροατών / αναγνωστών για να μάθουν τις περιπέτειες του ήρωα πριν από το νησί της Καλυψώς αλλά και μετά από αυτό. **Ο ίδιος ο Οδυσσέας θα τις εξιστορήσει ως φιλοξενούμενος στους Φαίακες.**

* **ΒΑΣΙΚΑ ΣΗΜΕΙΑ ΤΟΥ Β΄ΠΡΟΟΙΜΙΟΥ**

-- Αναφορά στον νόστο των στρατηγών -συμπολεμιστών του Οδυσσέα στην Τροία.

-- Ο Οδυσσέας δέσμιος της αγάπης της Καλυψώς (τόπος αφετηρίας περιπέτειών η Ωγυγία)

-- Η αγάπη του Οδυσσέα για τη γυναίκα του κι η φιλοπατρία του.

-- Αναφορά στην επιστροφή του ήρωα και στις περιπέτειες του στην Ιθάκη.

-- Η στάση των θεών απέναντι στον Οδυσσέα και τον νόστο του.

Προοικονομία - Ο ποιητής μας προετοιμάζει για γεγονότα που θ΄ακολουθήσουν αργότερα στο έπος.

**ΑΣΚΗΣΕΙΣ**

Α1)Να γράψετε αν οι ακόλουθες προτάσεις είναι **ΣΩΣΤΕΣ ή ΛΑΘΟΣ**

-- Ο ποιητής δεν αναφέρει το όνομα του ήρωα στο προοίμιο α΄και β.΄ ..........

-- Ο ποιητής επικαλείται τη μούσα μια φορά σ΄όλο το προοίμιο . ..........

-- Οι στρατηγοί-ήρωες της Τροίας γύρισαν στην πατρίδα τους. ............

-- Όλοι οι θεοί ήταν θυμωμένοι με τον Οδυσσέα. ..........

-- Όταν έφτασε ο Οδυσσέας στην πατρίδα του τα βασανά του τελείωσαν ........

-- Ο Οδυσσέα ευθύνεται για τον χαμό των συντρόφων του. ...........

-- Ο Ποσειδώνας μισούσε τους συντρόφους του Οδυσσέα γιατί έφαγαν τα βόδια του. ................

Α2)Γράψτε τους στίχους που *προικονομούν:*

--- την επιστροφή του Οδυσσέα .................................................................

---τη μνηστηροφονία ...........................................................

Α3.Συμπληρώστε *τα επίθετα* που αποδίδονται στα παρακάτω ουσιαστικά :

….………………………………… κάστρο

........................................ σφάλματα

....................................... Ήλιου

....................................... σπηλιές

....................................... πόθος

......................................... όλεθρο

.......................................... θυμό

**ΕΡΩΤΗΣΕΙΣ**

Β1) Ποιοι ήταν οι άλλοι που αναφέρει ο ποιητής στο στίχο 14 και από τι ξέφυγαν;

B2)Τι βασάνιζε τον Όδυσσέα ; ( 16 και εξής)

Β3) Ποια συναισθήματα και ποιες αρετές του ήρωα διαπιστώνουμε στους στίχους 16-17;

B4) Πού βρίσκεται ο Οδυσσέας τη στιγμή που η μούσα ξεκινά την αφήγηση;

B5) Ποια η διάθεση των θεών απέναντι στον Οδυσσέα;

B6)Να εντοπίσετε 5 μεταφορές σ΄ολο το προίμιο.

Β7)Να εντοπίσετε 3 αντιθέσεις.